Kulħadd kien attent isegwi dak kollu li qed jgħidulna l-Prim Ministru Dr Robert Abela, id-Deputat Prim Ministru u Ministru għas-Saħħa Mr Chris Fearne u l-Professur Charmaine Gauci, hekk kif pajjiżna ħa jkun qed imur għal normalità ġdida u s-servizzi kollha tista' tgħid li minn nhar il-Ġimgħa ħa jinfetħu. Iżda f'nofs il-konferenza, dawk kollha li kienu qed isegwu online għal ftit ħin spiċċaw jitbissmu ma' kumment li tela' fuq il-midja soċjali. Kumment fejn omm tistaqsi, "L-iskejjel ħa jiftħu qabel indendel it-tifel mal-linfa. Bil-Playstation kollox." Il-famuż kumment tista' tgħid li spiċċa mar viral, idur mal-erbat irjieħ ta' Malta. Ħafna nies rawh bħala kumment tad-daħk, minħabba li numru kbir ta' ġenituri tul dawn l-aħħar ġimgħat kellhom jgħadduhom ma' wliedhom peress li għalqu l-iskejjel. Kienet ta' sfida għal bosta ġenituri li jipprovaw jgħinu lil uliedhom ikomplu bl-istudju tagħhom, flok jagħmlu xi ġurnata jilagħbu u jitkellmu ma' sħabhom. Probabbli kiseb daqshekk attenzjoni għax numru ta' ġenituri forsi qalu l-istess diskors jew għaddilhom l-istess ħsieb għax min jaf kemm-il darba għajtu lil uliedhom u ma rrispondewhomx għax kienu mitlufin jilagħbu. Ovvjament il-kumment jidher li ntqal sabiex inissel tbissima u xejn aktar. Ngħiduha kif inhi, jidher li l-għan tiegħu intlaħaq u ntlaħaq sew! Aħna ovvjament nikkundannaw kull tip ta' vjolenza domestika.